text: Британският здравен регулатор предупреди: Ваксината Pfizer не трябва да се дава на хора с тежки алергии – Vihrogon.bg
  15:28 / 09.12.2020
  Двама членове на NHS, получили ваксината в първия ден на масовата ваксинация във Великобритания, са имали алергична реакция, съобщи Guardian, позовавайки се на PA Media. Поради това Здравният регулаторен орган предупреди, че всеки с по-силна алергична реакция към лекарства, храни или ваксини не трябва да получава ваксината Pfizer, пише Евроком.
  NHS в Англия е уведомил всички точки за ваксинация за това предупреждение.
  Това означава, че всеки от програмата за ваксини ще бъде попитан дали преди това е имал проблеми с алергични реакции. "Тези двама души се възстановяват добре", информират здравните власти на страната. Великобритания е първата страна в света, която одобри използването на ваксина Pfizer, докато САЩ все още не са го направили.